recursal/SuperWikiNEXT-32B huggingface dataset:
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Manuel NEBRA-VAL** (naskiĝis 20-an de januaro 1914 en Barcelono, Hispanio - mortis la 26-an de septembro 1989 en Karakaso) estis multjara fidela membro de UEA, fervora filatelisto kaj dum kvar jardekoj aktivulo de la venezuela Esperanto-movado.

Li eklernis esperanton en 1931 en la Popoldomo de Barcelono.

Dum la jaroj 1946-48 li estis membro de "La Paco" kaj "Libre Penseé" en Brive (Francio). Kiam li, César Manzano kaj José Pique foriĝis al Venezuelo, iliaj francaj amikoj seniluziiĝis ĉar ili multe vivigis ambaŭ organizaĵojn.

En 1949 je ilia alveno al Karakaso, ili kontaktis la venezuelajn esperantistojn. Tiam ili kutime kunvenis en la "Casa de Monagas". Li fariĝis venezuela civitano en 1950.

Referencoj
----------

1. ↑  Fonto: Liba kaj Floreal Gabalda, "Kroniko de Venezuela Esperanto-Asocio". Karakaso, 70-a datreveno de la Fondiĝo de la Asocio kaj la Unua Venezuela Esperantista Rekontiĝo en la jaro 1982-a. Metia libro farita mane per Floreal kaj Liba Gabalda, poste donacita al Venezuela Esperanto-Asocio, 16a paĝo.
**Marcell Berezvai,** laŭ hungarlingve kutima nomordo **Berezvai Marcell** estis hungara ŝlagromuzikisto (komponisto, gitaristo, kantisto, tekstopoeto).

Marcell Berezvai naskiĝis la 12-an de aprilo 1992, li mortis la 24-an de novembro 2017.

Biografio
---------

Marcell Berezvai jam dum la lernojaroj lernis ankaŭ pianadon, poste li estis memlernanta gitaristo. Li fondis ŝlagrorkestron jam en aĝo 14, iom poste ankaŭ aliajn ŝlagrorkestrojn. Li atingis bonajn lokojn en konkursoj pri talentaj muzikistoj. Li edziĝis en 2006, sed en la sekva jaro li mortis pro kancero. Li vivis en Solymár.

Elektitaj komponaĵoj
--------------------

* *Előttük az élet* (filma muziko)

Elektitaj ŝlagroj (tekstopoeto kaj kunkomponisto)
-------------------------------------------------

* Átszállni
* Kifogyott
* Szállva-zárva
* Találmány

Aŭdu ankaŭ
----------

*

Fontoj
------

* hungarlingva biografio kun foto
* hungarlingva biografieto kun foto kaj video
* hungarlingva aprezo Arkivigite je 2019-06-08 per la retarkivo Wayback Machine

Referencoj
----------

1. ↑

* Kategorio Marcell Berezvai en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 656830
 |
**(162980) 2001 RR17** estas malgranda malhela marsrenkonta, terrenkonta kaj venusrenkonta apolona asteroido malkovrita la 11-an de septembro 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi ne estas malproksima de la orbitaj resonancoj 1:2 kun la Tero kaj 1:1 kun Marso.

La suprenira nodo de ĝia tre discentra orbito estas proksima de la orbito de Venuso, sed ĝia granda orbita klineco malproksimigas ĝin de la tera kaj marsa orbitoj.

• Ĝia marsa MOID estas 0,59516 astronomia unuo (89,035 milionoj da km),  

• ĝia tera MOID estas 0,1975 astronomia unuo (29,544 milionoj da km),  

• ĝia venusa MOID estas 0,08202 astronomia unuo (12,270 milionoj da km).

• La 25-an de marto 1954 ĝi pasis al 0,20330 astronomia unuo (30,413 milionoj da km) de la Tero,  

• la 17-an de marto 2045 ĝi pasos al 0,19862 astronomia unuo (29,713 milionoj da km) de la Tero,  

• la 18-an de marto 2196 ĝi pasos al 0,19730 astronomia unuo (29,516 milionoj da km) de nia planedo.

• La 21-an de aprilo 2012 ĝi pasis al 0,08224 astronomia unuo (12,303 milionoj da km) de Venuso,  

• la 16-an de februaro 2078 ĝi pasos al 0,08378 astronomia unuo (12,533 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162979) 2001 RA12 | **(162980) 2001 RR17** | (162981) 2001 RQ30 |
**István Miszlay** [iŝtvAn mislai], laŭ hungarlingve kutima nomordo **Miszlay István** estis hungara reĝisoro, teatrestro.

István Miszlay  naskiĝis la 18-an de novembro 1930 en Csorvás, li mortis la 14-an de novembro 2005.

Biografio
---------

István Miszlay frekventis mezlernejon en Orosháza, kie li estis ankaŭ amatora aktoro. Li lernis en Instituto Lenin inter 1949-1951, poste li akiris reĝisoran diplomon en Teatra kaj Filma Altlernejo en 1955. Li lernis precipe de Tamás Major kaj Kálmán Nádasdy. Post siaj studoj li aliĝis al trupo de Teatro Csiky Gergely (Kaposvár). Inter 1959 kaj 1962 li estis reĝisoro de Teatro Szigligeti (Szolnok). Liaj sekvaj pli signifaj teatraj stacioj estis:

* Teatro Jókai (Békéscsaba) (1962-1973) (li estis ankaŭ teatrestro inter 1969-1973)
* Teatro de Kecskemét (1873-1976) (teatrestro)
* Teatro József Attila (1876-1982) (teatrestro).

Pli frue ekde 1973 li estis motoro de subĉiela teatro de Gyula. En 1990 li pensiuliĝis kaj pro la nova politika direkto li ne plu okupiĝis pri teatro. Li edziĝis en 1976, baldaŭ li havis filinon. Li ricevis 4 premiojn dum la socialismo.

Elektitaj teatraj reĝisoraĵoj
-----------------------------

* Gergely Csiky: *Mákvirágok*
* Ede Szigligeti: *Béldi Pál*
* Imre Madách: *Csák végnapjai*

Elektitaj filmaj reĝisoraĵoj
----------------------------

* *A három kövér* (1983)
* *A nap lovagja* (1987)

Fontoj
------

* hungarlingva biografio
* hungarlingva membiografio kun foto Arkivigite je 2012-01-14 per la retarkivo Wayback Machine
* Arkivigite je 2017-03-31 per la retarkivo Wayback Machine
* Arkivigite je 2017-03-31 per la retarkivo Wayback Machine
**Augusto CASQUERO DE LA CRUZ** [kaskEro] (naskiĝis en Plasencia (provinco de Cáceres) Hispanio, 31-a de januaro 1945, mortis en Valencio, 19-a de septembro 2023) estis hispana esperantisto.

Li estis oficiro de la hispana Armeo, diplomita profesoro pri Ĝenerala Baza Edukado, kaj licenciulo pri Edukado, en la branĉo de Speciala Edukado en la Komplutensa Universitato de Madrido (1985). De 1987 li laboris kiel logopedo.

Ekde la jaro 1969, kiam li esperantistiĝis, li instruis la lingvon en Madrido kaj Valencio, sed ankaŭ en aliaj landoj, kiel Slovakio, Pollando, Usono kaj dum la lastaj jaroj en Ĉinio. Li instruis Esperanton dum ses jaroj en la Fakultato pri Filologio de Valencio (Hispanio).

Augusto Casquero okupis diversajn postenojn en Esperantistaj asocioj, inter kiuj li estis Prezidanto de Madrida Esperanto-Liceo, Prezidanto de Valencia Esperanto-Federacio, prezidanto de la Loka Kongresa Komitato de la Universala Kongreso en Valencio (1993) kaj de pluraj hispanaj kongresoj.
Li estis Prezidanto de Hispana Esperanto-Federacio, inter 2005 kaj 2008.

Li ricevis du literaturajn premiojn en Esperanto (mallongaj rakontoj) kaj unu en valencia lingvo (eseo). Li verkis dudekon da eseoj pri Esperanto, pedagogio kaj logopedio, kaj centojn da artikoloj en Esperanto. Li estis verkanto por la revuo *Monato*.

Augusto ricevis la Internacian Premion Ada Fighiera-Sikorska, en 2004, pro sia agado en la esperanto-movado.

Eksteraj ligiloj
----------------

* intervjuo kun li inkluzive de multaj fotoj, en aŭgusto 2011, fare de la Ĉina Radio Internacia
**(162998) 2001 SK162** estas malgranda, ne tre hela marsrenkonta kaj terrenkonta apolona asteroido, rigardita kiel potence danĝera objekto.

Ĝi estis malkovrita la 17-an de septembro 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Ĝi estas unu el la raraj asteroidoj de spektra klaso "T" de nekonata komponiĝo, eble ligataj al la asteroidoj de klaso P aù D, aù aliigita klaso C

Orbito
------

Ĝi estas proksima de la orbitaj resonancoj 8:3 kun la Tero kaj 7:10 kun Marso.

Ĝia discentra orbito ekstere tanĝas tiun de la Tero danĝere proksime de sia malsuprenira nodo, kaj krucas tiun de Marso kun malgranda orbita klineco.

• Ĝia marsa MOID estas 0,05806 astronomia unuo (8,686 milionoj da km),  

• ĝia tera MOID estas 0,02921 astronomia unuo (4,370 milionoj da km).

• La 6-an de marto 2015 ĝi pasis al 0,05971 astronomia unuo (8,932 milionoj da km) de Marso,  

• la 15-an de aprilo 2157 ĝi pasos al 0,06081 astronomia unuo (9,097 miliono da kilometroj) de ĉi tiu planedo.

• La 12-an de februaro 1994 ĝi pasis al 0,12958 astronomia unuo (19,385 milionoj da km) de la Tero,  

• la 16-an de decembro 2124 ĝi pasos al 0,12066 astronomia unuo (18,050 milionoj da km) de nia planedo.aprilo

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162997) 2001 SP111 | **(162998) 2001 SK162** | (162999) 2001 SW167 |
Manĉa fromaĝo
La **Manĉa fromaĝo** estas tipa fromaĝo de Hispanio elproduktita el lakto de ŝafo kaj protektita de origina kontrolmarko en Manĉo, kiu estas agnoskata je eŭropa nivelo per Regularo (CE) 1107/96 de la Eŭropa Komisiono. En 2007 oni proponis modifi la kondiĉaron de la origina kontrolmarko. Ĝenerale ili ege bone kongruas kun la manĉaj vinoj.

Geografia areo
--------------

La areo protektata de la origina kontrolmarko «Queso Manchego» estas de 4.419.763 hektaroj, en serio de municipoj kiuj enhavas parton de la provincoj de Albacete (21,66% de la komarko), Ciudad Real (33,16%), Cuenca (22,13%) kaj Toledo (23,05%), kiuj konstituas la komarkon Manĉo.

Historio
--------

Prilaborado
-----------

Karakteroj
----------

Kuirarto
--------

Vidu ankaŭ
----------

* Meksika manĉa fromaĝo

Notoj
-----

1. ↑  Kio estis transmitita al la Eŭropa Komisiono, kaj oni ĝuas de protekto transira Ordonaĵo APA/3273/2007, de 25a de oktobro, BOE 12.11.2007. Citita laŭ la art. 13 de la LPI hispana.
2. ↑  Luján, Nestor; Perucho, Juan, El libro de la cocina española, 2005, Tusquets, Los 5 sentidos, Barcelona, isbn=84-8310-877-1, paĝo 413

* Kategorio Manĉa fromaĝo en la Vikimedia Komunejo (Multrimedaj datumoj)
Nur tabulo memorigas pri limopasejo inter Germanio kaj Aŭstrio
La **limopasejo** estas tiu loko laŭ la landlimo, kie voje (perpiede, bicikle, aŭte, kamione), fervoje aŭ ŝipe oni rajtas trairi la limon. Ankaŭ en la internaciaj flughavenoj funkcias limopasejoj.

La limopasejo estas diversaj:

* tuttagaj
* funkciantaj definite aŭ porokaze
* limigitaj por difinitaj ŝtatanoj
* limigitaj por veturiloj

Antaŭ la trairado en ambaŭ flankoj ĝenerale oni kontrolas la pasporton, vizon kaj ofte okazas doganokontrolo. Celo de la kontroloj estas forbari la homan kaj varan kontrabandojn.

Parto de Eŭropo apartenas al interna zono de Schengen, kie ĉiuj movoj estas senkontrolaj, eĉ ankaŭ la landlimoj estas trapaeblaj. Male, dum erao de socialismo formiĝis Fera kurteno, kies limopasejoj estis tre rigoraj. Inter ili la plej konata estis "checkpoint Charlie" en mezo de Berlino.

Depost la eŭropa migra krizo ankaŭ la limpasejo Pazarkule inter Turkio kaj Grekio estas trapasejo kie rifuĝintoj volas transiri la limon.

Kontrolo
--------

Supraĵa pasporta kontrolo ĉe limtransirejoj efektivigas per mana komparo inter la pasaĝero kaj la transporta dokumento (pasporto), kiun li portas, sen la uzo de komputilaj sistemoj. Strikta pasporta kontrolo plenumiĝas per komputilaj sistemoj, kaj inkluzivas tri ĉefajn paŝojn:

* Identigo - Kontrolo, ke la pasaĝero propriulo de la vojaĝa dokumento, kiun ĝi prezentas. Identigo povas esti farita per komparado de datumbazoj (kiel ekzemple la loĝregistro), komparado de biometrikaj datenoj inter la informoj en la pasporto kaj la biometrikaj informoj de la fakta pasaĝero, kaj aliaj metodoj.
* Kontrolo - procezo, laŭ kiu oni kontrolas, ke la identigita pasaĝero ja rajtas transiri la limon, ekzemple se la pasaĝero estas eksterlanda civitano, kiu havas eniran vizon, kaj ne ekzistas sekureco aŭ jura limigo, kiu malebligas lian trairon.
* Registrado - Konservado de la detaloj de paso inter la landoj en komputila sistemo, por reuzo, kaj en postaj pasoj por esploraj celoj.

Vidu ankaŭ
----------

* Kategorio Limpasejo en la Vikimedia Komunejo (Multrimedaj datumoj)

* Checkpoint Charlie - limpasejo kiu estis inter Okcidenta Berlino kaj Orienta Berlino
* Pazarkule

* Kategorio Limpasejo en la Vikimedia Komunejo (Multrimedaj datumoj)
La **Centra Milita Komisiono** (ĉine 中央军事委员会) estas burooj de Ĉina Popola Respubliko kaj Ĉina Komunista Partio pri militfortoj de Ĉinio, Popola Liberiga Armeo (PLA). Nuntempe en Ĉinio ekzistas du militaj komisionoj: **Centra Milita Komisiono de Ĉina Komunista Partio** (ĉine 中国共产党中央军事委员会) kaj **Centra Milita Komisiono de Ĉina Popola Respubliko** (ĉine 中华人民共和国中央军事委员会).

La Ĉefestro de la Centra Milita Komisiono estas fakte ĉefestro de Ĉinio, ĉar li gvidas PLA de Ĉinio. Kiel ĉefestro pri militaj politikoj, Ĉefestro de la Centra Milita Komisiono estas ĉefkomandanto de PLA.

En aliaj komunismaj ŝtatoj, kiel Nordkoreio kaj Vjetnamio ekzistas militkomisionoj en la partioj. La dua estro de Nordkoreio, Kim Ĝong-il gvidis Nordkoreion kiel *Ĉefestro de Nacia Defenda Komisiono de Korea Demokratia Popola Respubliko*.

Historio
--------

Nunaj Ĉinaj militfortoj, Popola Liberiga Armeo kreiĝis dum la Ĉina enlanda milito. Kiel militfortoj de ĈKP, PLA batalis kontraŭ Nacia Revolucia Armeo de Ĉina Nacia Partio, Kuomintango. Same kiel Ruĝa armeo de Sovetunio, la Komunista Partio de Ĉinio havis siajn militfortojn por militi kontraŭ siajn malamikojn. Estro de la Komunista Partio, Mao Zedong opiniis ke armeo kaj armitaj milicoj estas ĉefa organizaĵo dum la revolucio.

En 1949 la Komunista Partio venkis en la enlanda milito. Post la venko Mao Zedong iĝis komandanto de PLA. Dum lia regado, vic-ĉefestro de CMK, Lin Biao ankaŭ havis povon. Dum la Kultura revolucio Lin Biao kontrolis kaj subtenis Mao. Kiel ĉefestro de la militfortoj, Lin Biao kreskigis sian povon en la partio. Tio provokis konflikton inter Mao kaj Lin. Li perdis povon post la kultura revolucio kaj pereis en 1971 pro aviada katastrofo.

Post la morto de Mao Zedong lia posteulo Deng Ŝiaoping decidis apartigi militan povon el la partio. En 1982, li kreis la Centran militan komisionon en la registaro, nuntempe nomatan la **Centra Milita Komisiono de Ĉina Popola Respubliko**.

La nuna prezidanto de Ĉinio Ŝi Ĝinping estas ĉefestro de la Centra Milita Komisiono de la partio kaj ŝtato. Kiel ĉefestro de PLA, li kreis novajn departmentojn por modernigo de PLA.

Vidu ankaŭ
----------

* Centra Milita Komisiono
* Popola Liberiga Armeo
* Maoismo
**Manuela Trasobares Haro** (naskiĝis la 28-an de aŭgusto 1962 en Figueres) estas kataluna artistino kaj politikistino.

Ŝi studis belarton ĉe Universitato Sant Jordi de Barcelono, pentradon kaj skulptarton ĉe la lernejoj Massana kaj Leonardo Da Vinci de Barcelono kaj belkanton ĉe Konservatorio de Sofio. Ŝi kantis kiel *mezosoprano* en El Liceu de Barcelono, La Scala de Milano aŭ Palau de la Música de València kaj ankaŭ laboris por diversaj operaj kaj muzikteatraj spektakloj.

Kiel skulptartistino ŝian verkaron oni konsideras influita de la superrealismo.

Ŝi estas transseksulino; kiam ŝi estis 15-jara oni faris al ŝi seksoŝanĝ-operacion en Londono.

Politika kariero
----------------

En la jaro 2007 ŝi prezentiĝas en municipa balotado por la partio Hispana Demokratia Respublikana Agado (hispane *Acción Republicana Democrática Española*, ARDE) en la Urbodomo de Geldo, la vilaĝo de Castelló kie ŝi loĝas, kaj iĝis la unua transseksa konsilanto elektita en Hispanio.

Vidu ankaŭ
----------

* Transsekseco

Eksteraj ligiloj
----------------

* Oficiala TTT-ejo Arkivigite je 2016-03-04 per la retarkivo Wayback Machine (katalune) (hispane)
* Persona blogo de Manuela Trasobares (katalune) (hispane)


|  |  |
| --- | --- |
| Bibliotekoj | * PeEnEo: 229778
 |
**Ferenc Kőrösy** [kOroŝi], aŭ **Francis de Korosy**, laŭ hungarlingve kutima nomordo **Kőrösy Ferenc** estis hungara kemiisto, pedagogo, membro ekstera de Hungara Scienca Akademio (1995). Li estis nepo de statistikisto József Kőrösy.

Ferenc Kőrösy [*rompita ligilo*] naskiĝis la 20-an de majo 1906 en Budapeŝto. Li mortis la 1-an de januaro 1997 en Be'er Ŝeba.

Biografio
---------

Ferenc Kőrösy frekventis ĉeflernejon en Karlsruhe, poste universitaton en Budapeŝto, kie li ricevis diplomon en 1929. Inter 1932-1939 li laboris en laboratorio de fabriko en Budapeŝto, dum la 2-a mondmilito en universitata laboratorio. En 1947 li ekinstruis en la universitato de Budapeŝto. Post la revolucio en 1956 li migris al Israelo, kie li havis postenon en instituto, krome li instruis en Universitato Ben-Gurion de Negevo, baldaŭe ankaŭ en universitato en Jerusalemo.

Li okupiĝis en Hungario pri distilado de kriptono, en Israelo pri filtrado de sala akvo per speciala membrano. Li ricevis israelan premion.

Verkaro (elekto)
----------------

* *Adatok a philoridzin chémiájához* (1928)
* *Egy asszimiláns zsidó cionizmusa* (1944)
* *Influence of strongly bound counter-ions on permselective membranes* (1968)
* *Membrane fouling and studies on new electrodialysis membranes* (1970)

Fontoj
------

* hungarlingva biografio[*rompita ligilo*]
La **preĝejo Senmakula Koro de Sankta Maria** (hungare Szűz Mária Szeplőtelen Szíve) estas romkatolika moderna konstruaĵo en Hungario, en urbo Zalaegerszeg.

Historio
--------

En tiu ĉi urboparto de Zalaegerszeg oni komencis aranĝi mesojn ekde 1993 en la loka kulturcentro. La eklezio decidis konstrui novan kirkon jam pli frue en 1989, la municipo donacis senpage konvenan areon. La preĝejo estis konstruita en la fruaj 2000-aj jaroj, la unua liturgio okazis en fino de 2003. Tiutempe la eklezio proksime aĉetis domon, kiu iĝis paroĥo, pastra loĝejo kaj komuna ĉambro.

Konstruaĵo
----------

La konstruaĵo situas sola sur tre malalta monteto en malgranda parko. La fasado estas simetria, meze la turo reliefas kaj altiĝas. La ĉefenirejo funkcias tra la turo, sed ankaŭ flanke estas videblaj aliaj enirejoj. La kutimaj postaj preĝejopartoj (navo, absido, sakristio) estas malfacile identeblaj pro la moderneco. Alivorte la kirko estas komplika arkitekturaĵo. Interne altaro mankas, nur sur la blanka muro kruco reliefas. Anstataŭ la kutimaj benkoj estas seĝoj. Sub la preĝejo tombejo funkcias.

Kermeso okazas en festo de Senmakula Koro de Sankta Maria.

Fontoj
------

* hungare kun fotoj
* hungare kun fotoj
* hungare kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**RADVÁNSZKY János** (pro. radva:nski) hungara trezoristo, konsilanto de kuruca Ekonomia Konsilantaro naskita en Batizfalva en decembro de 1666 kaj mortinta en Radvány la 7-an de aprilo 1738.

Biografio
---------

János Radvánszky luktis en 1685 en armeo de Emeriko Thököly, en 1687 Antonio Caraffa starigis ankaŭ lin kune kun lia patro antaŭ rapidtribunalon de Eperjes, sed post ekzekuto de lia patro Caraffa liberlasis lin. Post longa penado en 1697 li pruvigis la senkulpecon de sia patro kaj tiel li ricevis iom da parto el liaj konfiskitaj bienoj. En 1703 kiel vicprefekto de departemento Zólyom li aliĝis al ribelo de Francisko Rákóczi la 2-a. En 1704 li estis reganta komisaro de Transilvanio, reganta trezoristo, de 1705 ano de Ekonomia Konsilantaro. Post la pactraktato de Satmaro li revenis kaj fariĝis denove vicprefekto kaj sendito de landkunveno (1712 – 15, 1722 – 23 kaj 1727 – 28).

Verkoj
------

* *Radvánszky János naplója. Adalék az eperjesi vértörvényszékhez* (Közli Pap Dénes, Magy. Polgár Nagy Naptára, 1870).

Fonto
-----

* Magyar Életrajzi Lexikon

* Kategorio János Radvánszky en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 366519
 |
**(162567) 2000 RW37** estas tre malgranda, meze hela marsrenkonta kaj terrenkonta apolona asteroido, rigardita kiel potence danĝera objekto.

Ĝia spektra klaso "C" indikas "karbonecan" asteroidon riĉa je organikaj komponaĵoj, anhidraj silikatoj , hidrataj argiloj, magnetito kaj sulfidoj.

Ĝi estis malkovrita la 3-an de septembro 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbitaj resonancoj 5:7 kun la Tero kaj 4:3 kun Marso. 

Ĝia discentra orbito krucas tiujn de Marso kaj de la Tero. Ĝia malsuprenira nodo estas danĝere proksima de la tera orbito ; ĝia suprenira nodo estas proksima de la marsa orbito.

• Ĝia marsa MOID estas 0,0517 astronomia unuo (7,734 milionoj da km),  

• ĝia tera MOID estas 0,007900 astronomia unuo (1,182 miliono da km).

• La 14-an de junio 1943 ĝi pasis al 0,05795 astronomia unuo (8,669 milionoj da km) de Marso,  

• la 18-an de marto 2105 ĝi pasos al 0,05633 astronomia unuo (8,427 miliono da kilometroj) de la ruĝa planedo.

• La 24-an de februaro 1909 ĝi pasis al 0,04632 astronomia unuo (6,929 milionoj da km) de la Tero,  

• la 23-an de februaro 2047 ĝi pasos al 0,03006 astronomia unuo (4,497 milionoj da km) de la Tero,  

• la 22-an de februaro 2180 ĝi pasos al 0,01389 astronomia unuo (2,078 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162566) 2000 RJ34 | **(162567) 2000 RW37** | (162568) 2000 RF38 |
Spektaklo de la Duajara Festo de Flamenko de 2012.
La **Duajara Festo de Flamenko** (hispane *Bienal de Flamenco*) estas flamenka festivalo okazigita en Sevilo, Hispanio, ĉiun duan jaron en diversaj teatrejoj de la urbo. Tiu festivalo utilas kiel montrofenestro por dancistoj, kantistoj kaj gitaristoj de la flamenka etoso, ĉu novaj artistoj ĉu altnivelaj figuroj, reprezentante kaj la puran flamenkon kaj la novajn tendencojn en la flamenka mondo.

La *Bienal* okazis por la unua fojo en 1980. Tiam la direktoro estis José Luis Ortiz kaj la reklamadon oni faris per afiŝo desegnita de Joaquín Sáenz.

Ekde 2014, la *Bienal* estas asociita kun la Duajara Festo de Flamenko de Parizo kiu okazas ankaŭ ĉiun duan jaron en la pariza teatro de Chaillot, cele al «disvolvigo de kunaj projektoj (inklude apogon al la produktado) kaj de regado de malferma debato pri flamenko trans la hispanaj landlimoj», laŭ deklaris ĝia direktoro.​

Historio
--------

La 15a *Bienal* de 2008 konsistis el 54 spectakloj, en kiuj partoprenis inter aliaj Enrique Morente, Manolo Sanlúcar, María Pagés, Israel Galván, Juan Manuel Cañizares, Isabel Bayón, Javier Barón, Arcángel, Andrés Marín, Rocío Molina, Estrella Morente kaj El Lebrijano.

La 16a *Bienal* de 2008 konsistis el 56 spectakloj, en kiuj partoprenis inter aliaj Miguel Poveda kaj Paco de Lucía en la respektivaj ceremonioj, dum en la spektakloj El Lebrijano, Agujetas, José Menese, Rocío Molina, Farruquito, Tomatito, Estrella Morente, Moraíto Chico, Arcángel, Dorantes, Eva Yerbabuena kaj María Pagés.

Referencoj
----------

1. ↑  «La Bienal coproduce con el Teatro Chaillot de París 'Bosque Ardora' de la bailaora Rocío Molina». 20minutos. 13a de junio 2014. Konsultita la 24an de oktobro 2021.

Eksteraj ligiloj
----------------

* Kategorio Duajara Festo de Flamenko en la Vikimedia Komunejo (Multrimedaj datumoj)

* oficiala retejo de la Duajara Festo de Flamenko Arkivigite je 2023-06-09 per la retarkivo Wayback Machine
* Flamenko en Sevilo

Fonto
-----

*En tiu ĉi artikolo estas uzita traduko de teksto el la artikolo Bienal de Flamenco en la hispana Vikipedio.*
Transkarpata provinco en Ukrainio

Bazaj informoj
--------------

**Male Popovo,** ukraine **Мале Попово,** hungare **Csonkapapi** estas vilaĝo en Ukrainio, en Transkarpata provinco, en distrikto de Berehove. Male signifas: malgranda.

* Areo: 1  km²
* Alto super marnivelo: 104 m
* Loĝantaro: 210
* Poŝtkodo: 90263
* Telefonprefikso: 3141
* Aŭtokodo:

Situo
-----

Male Popovo situas sur ebenaĵo, ĉe la hungara landolimo. Berehove troviĝas 22 km-ojn.

Historio
--------

La unua mencio devenis el 1318. Longe estis du apudaj vilaĝoj Csonka (ĉonka) kaj Papi. La unua senhomiĝis dum la historio, Papi restis viva, ĉar ĝi havis defendomuron. lernejo ekfunkciis en 1785. Ĝis 1920 la loko apartenis al Hungara reĝlando, al Bereg, al distrikto de Mezőkaszony, poste al Ĉeĥoslovakio. Rehungariĝo okazis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Fine de 1944 la alveninta Ruĝa Armeo deportis hungarojn al la gulago. Ekde 1945 Male Popovo apartenis al Sovetunio, fine ekde 1991 al Ukrainio.

Vilaĝservoj estas lernejo, infanĝardeno.

Vidindaĵo
---------

* preĝejo de 1800

Ĝemelkomunumo
-------------

* Hungario Decs, Hungario

* Kategorio Male Popovo en la Vikimedia Komunejo (Multrimedaj datumoj)
Kirgiza "*dastorqon*" preparata por posttagmeza manĝo (de pilafo, ne sur la foto) dum Noruzo.
maldekstra
**Dastarĥano**, ankaŭ alilingve foje **dastarkhān** aŭ **dastarkhwān** (perse: دسترخوان, kirgize *дасторкон*, hindie दस्तरख़्वान, kazaĥe *дастарқан*, bengale দস্তরখান, uzbeke *дастурхон*) estas la nomo uzata trans Suda Azio kaj Centra Azio por referenci al la tradicia spaco kie oni manĝas. La termino povas ankaŭ referenci al la tablokovrilo kiun oni metas super la plankon, etaĝon aŭ tablon kaj estas uzata kiel puriga surfaco por meti la manĝaĵojn.

En eŭropa kulturo ankaŭ kutima referenci al *dastarĥano* ne nur por la tablo mem, sed ĝenerale por la tuta *mezazia manĝorito*. La mogola kuirarta libro "Dastarkhwan-e-Awadh", kiu detalas la Awadhi kuirarton de Laknaŭo, emfazis la gravecon de la "dastarkhwan".

Dastarkhwan estas tjurka vorto signifanta "tablotukon". Ĝi estas uzata en multaj aliaj lingvoj de la sudaj kaj centraj regionoj de Azio kiel la baluĉa, bengala, sinda, hindia, kirgiza, kazaĥa, uzbeka, turkmena, paŝtua kaj urduo.

Vidu ankaŭ
----------

Kuirarto

Uzbeka kuirarto

Kirgizia kuirarto

Hindia kuirarto

Turkmena kuirarto

Referencoj
----------

1. ↑  (en) Suad Joseph, Afsāna Naǧmābādī. *Encyclopedia of Women & Islamic Cultures: Family, Body, Sexuality And Health, Volume 3* BRILL, paĝo 285, 2003 (ISBN 978-9004128194)
2. ↑  Glenn Randall Mack, Asele Surina. *Food Culture in Russia and Central Asia* Greenwood Publishing Group, 1 jan. 2005 (ISBN 978-0313327735) ISBN  978-0313327735 p 39
3. ↑  Ken Albala. *Food Cultures of the World Encyclopedia: Four Volumes* ABC-CLIO, 25 mei 2011 (ISBN 978-0313376276) ISBN  978-0313376276 p 49

* Kategorio Dastarĥano en la Vikimedia Komunejo (Multrimedaj datumoj)
Cod. Sangermanensis

**Kodekso Sangermanensa**, aŭ D1 aŭ **0319** (laŭ la numeriga sistemo Gregory-Aland), α 1027 laŭ sistemo Soden), estas duglota (dulingva) manuskripto. origine en la biblioteko de monaĥejo de Saint-Germain-des-Prés, Parizo, el kio ĝia nomo "Sangermanensa" (latine: *Sangermanensis*). Ĝi estas konata precipe kiel kopio de la epistoloj de Paŭlo. Estas aparte konsiderata ankaŭ pro ĝia montro de dependeco el kodekso klaromontana, alia oncialo (0320).

Priskribo
---------

Kiel "dugloto" (dulingva), la manuskripto Sangermanensa utilas ankaŭ por la taksado de la latina lingvo uzita por latigigi la Biblion, nome la lingvo de la Vetus Latina.

Ĝin konsistigas 177 pergamenaj folioj (36 x 27,5 cm). Ĝi estas skribita en du kolumnoj formitaj de 31 linioj ĉiupaĝe.

Tekstaj variantoj
-----------------

Ili ne estas multaj kaj similas al la ĉi-suba:

* Rm 13,1: εξουσιαι por εξουσια

Historio
--------

La manuskripto estis aranĝita, laŭ kompetentuloj, de skribisto kiu ne havis kutiman aliron ĉe la greka lingvo.

La manuskripto estis ekzamenita kaj science priskribita de Bernard de Montfaucon la kreinto de la nova paleografio, de Johann Jakob Wettstein teologo spertulo pri la greka de la Nova Testamento, kaj de Johann Jakob Griesbach filologo-bibliisto

La manuskripto Sangermanensa estis malkovrita kaj gastigita en la biblioteko de la abatejo de Saint-Germain-des-Prés en Parizo. Tiu biblioteko suferis gravajn damaĝojn dum la franca revolucio, sed la sangermanensa manuskripto bonŝancis sin savi pro la interveno de Peter P. Dubrovsky sekretario ĉe la rusa ambasadejo en Parizo, kiu ĝin aĉetis kune kun multaj aliaj manuskriptoj ŝtelitaj en tiu biblioteko de revoluciuloj.

Vidu ankaŭ
----------

* Manuskriptoj oncialaj de la Nova Testamento
* Manuskriptoj latinaj de la Nova Testamento
* Kodekso klaromontana
* Historio de la teksto
* Tria epistolo al la Korintanoj

Notoj
-----

1. ↑  J. J. Griesbach, *Symbolae criticae ad supplendas et corrigendas variarum N. T. lectionum collectiones* (Halle, 1785, 1793), 1, pp. 77-80.

Bibliografio
------------

* Gregory Caspar René, Textkritik des Neuen Testaments, Vol. 1, Hinrichs, 1900.
* Bernard de Montfaucon, *Paleographia Graeca* (Paris, 1708), pp. 218–219.
* J. J. Wettstein, *Prolegomena* (1764, nos. 8, 9).
* G. Bianchini, *Evangeliarum quadruplex* II, pp. 591–592.
* J. J. Griesbach, *Symbolae criticae* II (Halle, 1793), pp. 75–77.

Eksteraj ligiloj
----------------

* Kategorio Manuskripto sangermanensa en la Vikimedia Komunejo (Multrimedaj datumoj)

* Oncialaj manuskriptoj de la Nova Testamento
* Listo de manuskriptoj.php
**Mantas KVEDARAVIČIUS** (naskiĝinta la 28-an de aŭgusto 1976 en Biržai, mortinta la 2-an de aprilo 2022 en Mariupolo) estis litova filmreĝisoro.

Vivo
----

Inter 1994 kaj 1998 li pasigis Gimnazion nr 2 en sia naskiĝurbo. Sekvis studoj ĉe la fakultato pri historio kun specialiĝo je arkeologio. Lia diplomiĝlaboraĵo temis pri subakva arĥeologio en Litovio *(Povandeninės archeologijos perspektyvos Lietuvoje)*. Inter 2001 kaj 2003 li partoprenis promociprogramon pri kulturantropologio ĉe New York City University Graduate Center. En Oksfordo li bakalaŭriĝis pri socia kaj kultura antropologioj.
Kvedaravičius studis ĉe la Universitato de Vilnius kaj doktoriĝis pri antropologio socia ĉe la Universitato de Kembriĝo. La temo de lia disertaĵo en 2012 jenis: *Knots of Absence: Death, Dreams, and Disappearances at the Limits of Law in the Counter-Terrorism Zone of Chechnya*. Kvedaravičius estis ankaŭ eksterorda profesoro ĉe la Universitato de Vilnius. En Kembriĝo li docentis pri historio. Kvedaravičius parolis la litovan, la anglan, la rusan, la hispanan kaj la grekan.

#### Esploradoj arĥeologiaj

Mantas Kvedaravičius esploris historiojn de perdiĝintaj kaj torturitaj homoj en Norda Kaŭkazio. Li ankaŭ ĉeestis la priesploron de la ŝtonepoka seltejo Kabeliai (Distrikto Varėna, sub la gvidado de T. Ostrauskas), de pontoj de la insula burgo je Trakai, de la haveno Merkinė Distrikto Varėna) kaj de la restaĵoj de ligna ŝipo (sub la estrado de Z. Baubonis). Krome li estis ĉe polaraj setlejoj je Luokesa (Distrikto Molėtai) kaj provis trovi novajn subakvajn objektojn en la lagoj de Eosta Litovio. Por tio ankaŭ uzitis metodoj de elaera fotado.

#### Kariero filmista

Ekde 2010 li estris la filmofirmaon *Textimacy Films*.
Li famiĝis pro la realigo de la dokumentadaj filmoj *Barzakh* (laŭvorte *Limbo*) kiu dufoje premiitis en Berlino dum Berlinale en 2011 (i.a. per premio de Amnestio Internacia; fonis por ĝi Ĉeĉenio.  La verko *Mariupolis* prezentitis samokaze en 2016. Tri jarojn pli poste eblis spekti *Parthenon* en Venecio ĉe la Internacia semajno de kritiko.

Kiam li provis forlasi la sieĝatan urbon Mariupolo, li morpafitis per rusaj soldatoj havante kameraon enmane por rekte dokumenti militan teruron. Li estis kunedzina postlasante du infanojn.

Filmaro (elekto)
----------------

* 2011: *Barzakh*
* 2016: *Mariupolis*
* 2019: *Parthenon*

Eksteraj ligiloj
----------------

* Informoj ĉe Deutsche Biographie
* Informoj ĉe Allociné
* Informoj ĉe IMDb
* Biografieto kaj verka superrigardo kiel arĥeologo
* Biografieto kaj verka superrigardo
* Prezento sur litova kulturpaĝaro

Notoj
-----

1. ↑  "Ukrainischer Regisseur (45) in Mariupol getötet". Ĉe: Kronenzeitung, 3.4.2022
2. ↑
3. ↑
4. ↑
5. ↑  "Guerre en Ukraine: le réalisateur lituanien Mantas Kvedaravicius est mort à Marioupol". Ĉe franceinfo, 3.4.2022
6. ↑

|  |  |
| --- | --- |
| Bibliotekoj | * PeEnEo: 765439
* GND: 1081223170
* VIAF: 102145304362378570609
 |
**Manó Kogutowicz** [kogutoviĉ?], laŭ hungarlingve kutima nomordo **Kogutowicz Manó** estis pola-ĉeĥa-hungaria geografo, establinto de la hungara mapokreaĵo. Lia origina nomo estis *Emanuel Thomas Kogutovicz*. Lia filo estis Károly Kogutowicz, same geografo.

Manó Kogutowicz kun sia globuso
Manó Kogutowicz  naskiĝis la 21-an de decembro 1851 en Moravio en Seelowitz (nuntempa Židlochovice en Ĉeĥio. Li mortis la 22-an de decembro 1908 en Budapeŝto.

Biografio
---------

Manó Kogutowicz frekventis diversajn armeajn lernejojn, fine teknikan militan akademion en Vieno, kie li iĝis leŭtenanto en 1873. Lia armea kariero fiaskis, ĉar li rifuĝis el la armeo. Li ricevis malliberejon por 2 jaroj. En 1878 li jam kiel civilo li vivtenis sin en Vieno, kie li konatiĝis kun fraŭlino. Ili geedziĝis en Sopron sen patra permeso en 1884, Manó komencis instrui (tiutempe li jam uzis la hungarecan nomon Manó). Li desegnis lernejan mapon, kiu sukcesis tiel bele, ke ministro invitis lin labori en Budapeŝto. Li fondis filian instituton, kie pretiĝis mapoj ĉefe por lerneja instruado.

Elektitaj mapoj
---------------

* *Elemi iskolai atlasz. Elemi és felső népiskolák számára* (1894)
* *Teljes földrajzi atlasz* (Plena geografia atlaso), (1902)
* resume li kreis 35 departementajn mapojn, diversajn atlasojn, historiajn mapojn

Memortabulo pri Manó Kogutowicz

Memorigiloj
-----------

* memortabulo en Budapeŝto

Fontoj
------

* hungarlingva biografio
* hungarlingva biografio kun bildo Arkivigite je 2016-03-07 per la retarkivo Wayback Machine
* hungarlingva biografio kun bildo[*rompita ligilo*]

* Kategorio Manó Kogutowicz en la Vikimedia Komunejo (Multrimedaj datumoj)
**Manuel AZAÑA DÍAZ** (Alcalá de Henares (Madrido), Hispanio, 1880 - Montauban, Francio, 1940) estis la dua kaj lasta prezidento de la Dua Hispana Respubliko.

Ĉefa reprezentanto dum la tridekaj jaroj de la hispana burĝa kaj demokrata radikalismo.

En 1914 li estis sekretario de la Ateneo de Madrid. Dum la 20aj jaroj, li oponas la diktaturon de Miguel Primo de Rivera, kaj en 1925 li fondas respublikanan Partion *Acción Republicana*. En 1930 li subskribas la pakton de la respublikanaj partioj kontraŭ la reĝo Alfonso la 13-a.

Post la alveno de la Respubliko, li fariĝas ministro de militaj aferoj, kie li entreprenas profundan reformon de la armeo. Tiu reformo, tre necesa laŭ ĉiuj vidpunktoj, kreas malfavoran etoson en kelkaj grupoj de militistoj kiuj ĉiam oponos lin.

Homo kun granda oratorkapablo, li fariĝas la ĉefa simbolo de la respublikanaj fortoj, kaj en oktobro de 1931 li estas elektita registarestro. Baldaŭ ankaŭ la katolika Eklezio eniros la tendaron de liaj kontraŭuloj, pro la agado de la registaro en tiu tereno. Li unuigas la maldekstremajn burĝajn fortojn, en la partio *Izquierda Republicana* (Respublikana Maldekstro)

En 1933, post la perforta subpremo de ribelo en la sudo (vidu artikolon Eventoj de Casas Viejas), kaj post la malkontento de granda parto de la malriĉaj kamparanoj, li devas rezigni. En la postaj balotoj la dekstro prenas la povon kaj Azaña fariĝas gvidanto de la opozicio.

En 1934, kiel protesto kontraŭ la eniro de la tre konservativa katolika partio *CEDA* en la registaro, maldekstrulaj fortoj komencas revoluciprovon. Azaña, kiu fakte kontraŭis tiun movadon, estis tamen suspektata kunlabori en la samtempa ribelo de la kataluna aŭtonoma registaro, kaj estis enkarcerigita en ŝipo en la haveno de Barcelono.

En la novaj balotoj en februaro 1936 Azaña gvidas la koalicion de maldekstraj fortoj, konatan kiel Popola Fronto, kiu venkos, kaj li estas elektita unue registarestro, kaj poste, en majo, prezidento de la Respubliko.

Post la komenco de la interna milito en julio 1936, li klopodas alproksimigi ambaŭ partiojn, sed li malsukcesas. Krome, la komenco de sociala revolucio en la respublikana flanko, kaj la akrigo de la perforto, atakas liajn demokratajn konvinkojn kaj izoligas lin. Dum la milito li ludos apenaŭ pli ol simbolan rolon.

En februaro 1939, post la konkero de Barcelono fare de la trupoj de Franco, li ekziliĝas al Francio, kaj li demisias el sia posteno. Persekutata de la agentoj de Franco kaj ĉikanata de la reĝimo de Vichy, li forpasas en novembro de 1940 en Montauban.

Eksteraj ligiloj
----------------

* Manuel Azaña en la Vikimedia Komunejo (Multrimedaj datumoj)
* Kategorio Manuel Azaña en la Vikimedia Komunejo (Multrimedaj datumoj)

* Konstitucio de la Hispana Respubliko (1931) Arkivigite je 2005-11-20 per la retarkivo Wayback Machine *(hispane)*
* Revuo Arkheia


|  |  |
| --- | --- |
| Bibliotekoj | * PeEnEo: 27577
* GND: 118505319
* LCCN: n79093003
* VIAF: 22156967
* ISNI: 0000 0001 0855 8146
* SUDOC: 028466535
* BNF: 12029685w
* NLA: 36058445
* NDL: 001333153
* BIBSYS: 90150034
* NKC: jn20000600538
* ICCU: MILV045997
* BNE: XX823666
 |
La koncentrejo Manzanar

|  |  |
| --- | --- |
| Manzanar (Usono)Manzanar (Usono)DMSManzanarManzanar

|  |
| --- |
| Manzanar  |

 |
| Situo sur la mapo de Usono |

**Manzanar** estis usona koncentrejo por japanoj kaj japandevenaj usonanoj dum la dua mondmilito. Ĝi estas la plej konata el la 10 koncentrejoj en Usono, kiuj akceptis ĝis 110.070 malliberuloj.

Manzanar situas ĉepiede de la Sierra Nevada en la valo Owens en Kalifornio, inter la urboj Lone Pine sude kaj Independance norde, ĉirkaŭ 370 km nordoriente de Los-Anĝeleso.
La hispandevena nomo signifas pomujaron.

La nacia parkoservo (angle: National Park Service, NPS) konsideras Manzanar-on la plej bone konservitan ekskoncentrejon kaj nomis ĝin oficiale *Historia nacia loko Manzanar*

Historio
--------

Longe antaŭ la alveno de la unuaj malliberuloj en marto 1942 Manzanar estis loĝloko de indianaj triboj, kiuj loĝis ĉefe en vilaĝoj proksime al la riveretoj de la regiono. Brutbredistoj kaj ministoj oficiale kreis la urbon de Manzanar en 1910, sed devis forlasi ĝin en 1929 post kiam la urbo de Los-Anĝeleso aĉetis la rajtojn pri la akvo kaj sekigis la tutan regionon.

Postmilite
----------

Post la liberigo de la lastaj malliberuloj en 1945 eksmalliberuloj kaj aliaj volontuloj klopodis protekti la lokon kaj igi ĝin nacia historia ejo por klarigi la tiaman situacion en la koncentrejo al ontaj generacioj, sed ankaŭ tiun de la epoko de la agrikulturistoj, de la indianoj (Pajuteoj) kaj de la rolo de la akvo en la valo Owens.

Vidu ankaŭ
----------

* Jerome War Relocation Center, simila koncentrejo en Arkansaso.

Referencoj
----------

1. 1 2  Manzanar National Historic Site: History & Culture (U.S. National Park Service)
2. ↑  Manzanar National Historic Site - Orchard Community (U.S. National Park Service)
3. 1 2  Manzanar National Historic Site: General Management Plan and Environmental Statement, National Park Service, United States Department of the Interior, eld. National Park Service, United States Department of the Interior (paĝoj 13–16), aŭgusto 1996
4. ↑  THOMAS (Library of Congress) HR 543[*rompita ligilo*]

* Manzanar en la Vikimedia Komunejo (Multrimedaj datumoj)
* Kategorio Manzanar en la Vikimedia Komunejo (Multrimedaj datumoj)
**(162472) 2000 LL** estas marsrenkonta kaj terrenkonta amora asteroido malkovrita la 1-an de junio 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbita resonanco 3:4 kun Marso.

Ĝia discentra orbito krucas tiun de la Tero sed ĝia granda orbita klineco tenas ĝin malproksima de nia planedo.

• Ĝia marsa MOID estas 0,20677 astronomia unuo (30,932 milionoj da km),  

• ĝia tera MOID estas 0,168525 astronomia unuo (25,211 milionoj da km).

• La 29-an de majo 2000 ĝi pasis al 0,17919 astronomia unuo (26,806 milionoj da km) de la Tero,  

• la 30-an de majo 2024 ĝi pasis al 0,16971 astronomia unuo (25,388 milionoj da km) de la Tero,  

• la 30-an de majo 2048 ĝi pasos al 0,16976 astronomia unuo (25,396 milionoj da km) de la Tero,  

• la 30-an de majo 2072 ĝi pasos al 0,17881 astronomia unuo (26,750 milionoj da km) de la Tero,  

• la 29-an de majo 2096 ĝi pasos al 0,19743 astronomia unuo (29,535 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162471) 2000 KK60 | **(162472) 2000 LL** | (162473) 2000 LA16 |
**Aleksandrov** (ruse *Александров*) estas urbo en la Vladimira provinco de Rusio.

Kodo de OKATO de la urbo (en jaro 2005) estas 17410.

La urbo estis fondita en mezo de la 14-a jarcento.

Ĝi havas statuson de urbo ekde jaro 1778.

La interurba telefona kodo estas 09244, la enurbaj telefonnumeroj estas kvinciferaj.

La loka tempo estas la sama kiel moskva tempo.

La urbo estas ĉe rivero Ŝerna (ruse *Шерна*), alfluanto de Klazjma.

En la urbo estas fervoja stacio.

En la jaro 2002 la urbo havis 64.8 mil loĝantojn, kaj laŭ la stato de 2017 en la urbo vivis 59 328 loĝantoj sur areo de 26 kvadrataj kilometroj, kio rezultigas loĝdenson de 2 282 loĝantoj/km².

Vidu ankaŭ
----------

* Aleksandrov (stacio)

Eksteraj ligiloj
----------------

* Oficiala retejo (ruse)

Flago de Vladimira provinco
Urboj de Vladimira provinco

**Ĉefurbo**: Vladimir

Aleksandrov |
Goroĥovec |
Gusj-Ĥrustalnij |
Jurjev-Polskij |
Kameŝkovo |
Karabanovo |
Kirĵaĉ |
Kolĉugino |
Kosterjovo |
Kovrov |
Kurlovo |
Lakinsk |
Melenki |
Murom |
Petuŝki |
Pokrov 
Raduĵnij |
Sobinka |
Strunino |
Sudogda |
Suzdal |
Vjazniki 

 

|  |  |
| --- | --- |
| Bibliotekoj | * PeEnEo: 53302
* GND: 4518819-1
* LCCN: no2010033147
* VIAF: 134106436 238117318, 134106436
* NKC: ge1178627 ge559469, ge1178627
 |
**Andrzej Żuławski** (prononco laŭ sistemo IFA andʐɛj ʐuwafskʲi; naskiĝis la 22-an de novembro 1940, mortis la 17-an de februaro 2016) estis pola kinoreĝisoro kaj verkisto.

Li naskiĝis en Lwów, ĝis 1939 Pollando, en la momento de lia naskiĝo sovetunie okupita, ekde 1941 parto de la Ĝenerala Gubernio de Nazia Germanio, ekde 1944 Ukraina SSR kaj nun Ukrainio. Żuławski ofte per siaj filmoj spitis la metodojn de komerce plejeble popularaj filmoj, kaj ĝuis sukceson plejparte inter eŭropaj kinemaj intelektuloj.

En la malfruaj 1950-aj jaroj, li studis kinon en Francio. Post la fino de la studado, en Pollando li estis redaktisto de la magazino *Film*. Inter 1962 kaj 1965 li estis asistanto de la fama pola reĝisoro Andrzej Wajda kaj kontribuis al la realigo de tri el liaj filmoj. Lia dua propra reĝisora verkaĵo *Diabeł* ("la diablo") de 1972 estis malpermesita en Pollando kaj Żuławski iris al Francio. Post la sukceso de *L'important c'est d'aimer* ("gravas ami") en 1975 kun la aktorino Romy Schneider, li revenis al Pollando, kie li pasigis du jarojn farante *Na srebrnym globie* ("sur la arĝento globo"). La laboro pri tiu filmo estis interrompita de la polaj aŭtoritatoj en 1977, kaj la filma materialo nur povis esti publike prezentata pli ol dek jarojn poste, en 1988. Sekve de tiu ŝtata interveno, Żuławski definitive translokiĝis al Francio kie li iĝis konata per siaj pluaj intelektulaj artaj filmoj. Pluraj renomaj okcidenteŭropaj aktorinoj kontribuis al sukceso de liaj publikaĵoj, inkluzive de Romy Schneider, Isabelle Adjani kaj Sophie Marceau. Grava sukceso de tiu epoko estis la filmo *Possession* de 1981 kun Isabelle Adjani.

Liaj filmoj ricevis premiojn ĉe diversaj internaciaj festivaloj. Żuławski ankaŭ skribis plurajn romanojn, ekzemple: *Il était Un Verger* (posta pola traduko *Był sad*), *Lity Bór* (alinome *La Forêt forteresse*), *W Oczach Tygrysa* kaj *Ogród Miłości*.

Referencoj
----------

1. ↑  teksto el la retejo *culture.pl*, aŭgusto 2014, aktualigita en februaro 2016 (angle)

* Kategorio Andrzej Żuławski en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 552155
* GND: 121414272
* LCCN: nr94012076
* VIAF: 101743698
* ISNI: 0000 0000 7825 7106
* SUDOC: 027204766
* BNF: 11929752m
* NLA: 35449404
* BIBSYS: 1492758309838
* NKC: kup19980000115021
* ICCU: TO0V312365
* BNE: XX1547406
 |
Satelita foto de Granda Barilrifo.
**Mara parko** estas parko en kiu areo de maro aŭ lago estas protektita aŭ estas ekskluziva kaj por celoj de uzado por distro kaj por konservi specifan habitaton kaj sekurigi, ke la ekosistemo estu subtenita de la oficialaj organismoj. La majoritato de la marparkoj estas deklaritaj de registaroj kaj organizoj kiel naciaj parkoj «akvaj».

La Granda Barilrifo (angle *Great Barrier Reef*) estas la plej granda koralrifo de la mondo. La rifo estas en la Maro de Koralo, antaŭ la marbordo de Kvinslando nordoriente de Aŭstralio, sudoriente de okcidenta Nov-Gvineo kaj sude de Papuo-Nov-Gvineo. La rifo, kiu estas ĉirkaŭ 2 600 km longa, povas esti vidata el la spaco. Ĝi havas tre riĉan habitaton por granda kvanto de specoj: ĉirkaŭ 1 500 specioj de fiŝoj kaj pli ol 4 000 specioj de moluskoj. Sed ĉefe pli ol 400 specioj de koralo. Vidu artikolon Marparko Granda Barilrifo.

La Granda Blua Truo (angle *Great Blue Hole*) estas granda akvelfluejo aŭ "blua truo" ĉe la marbordo de Belizo. Ĝi situas en proksimo de centro de kariba lumtura rifo (*Lighthouse Reef*), ĉ. 80 km de la urbo Belizo. Ĝi estas okulfrape rimarkeble el la aero, ĝi montras malhelbluan surfacon en la turkizblua ĉirkaŭa akvo. La Granda Blua Truo havas diametron de pli ol 300 m kaj profundon de 145 m.

La Sistemo de Rezervejoj de la Bariero de la Rifo de Belizo estas serio de koralrifoj ĉe varia distanco de la marbordo de Belizo, nome je ĉirkaŭ 300 metroj de la marbordo norde kaj je ĉirkaŭ 40 km sude. Ĝi estas ĉirkaŭ 300 km longa, kio faras ĝin la dua plej granda sistemo de koralrifoj en la mondo post la Granda Barilrifo de Aŭstralio.

* Kategorio Mara parko en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 695494
* LCCN: sh85081239
 |
**Mantelmuro** (ankaŭ nomata **alta muro**) estas la nomo de Ringmuro de escepte granda alteco, kiu ĉirkaŭas la kernburgon kiel protektanta mantelo. Tiaj mantelmuroj estis konstruataj ekde la 13a jarcento, ofte la ekzistantaj ringmuroj estis plialtigataj. Ili estas kompare kun la ŝildmuro ofte malpli dika, sed plenumis la saman funkcion den defendo de la burgo. La loĝ- kaj ekonomiaj konstruaĵoj estas ofte alkonstruitaj al la mantelmuro.

burgfrido kun la antaŭa „alta muro": la burgo Ortenberg en Alzaco
la „alta muro" de la burgo Schönburg super super Oberwesel
altmezepoka mantelmuro de la burgo Cadolzburg, ĉirkaŭita de malfrumezepoka ĉirkaŭfermejo
rekonstruo de mantelmuro-burgo Eisenberg

Literaturo
----------

* Horst Wolfgang Böhme, Reinhard Friedrich, Barbara Schock-Werner (Eld.): *Wörterbuch der Burgen, Schlösser und Festungen*. Philipp Reclam, Stuttgart 2004, ISBN 3-15-010547-1, S. 182–183
* Deutsche Burgenvereinigung (Hrsg.): *Burgen in Mitteleuropa – Ein Handbuch. Bd. 1: Bauformen und Entwicklung*, S. 230/231. Stuttgart, 1999. ISBN 3-8062-1355-0
* Otto Piper: *Burgenkunde - Bauwesen und Geschichte der Burgen*. 3 Aufl. München, 1912 (Reprint Augsburg, 1994. ISBN 3-89350-554-7)
* Joachim Zeune: *Burgen - Symbole der Macht. Ein neues Bild der mittelalterlichen Burg*. Regensburg 1997, ISBN 3-7917-1501-1.

* Kategorio Mantelmuro en la Vikimedia Komunejo (Multrimedaj datumoj)
**Maravatío** estas komunumo en la meksika subŝtato Michoacán. La ĉefurbo de la komunumo same nomiĝas *Maravatío*.
La ŝlosilnumero de la komunumo laŭ la INEGI, do laŭ la nacia geografia instituto estas 16 050.

Geografio
---------

La komunumo havis en 2005 (lasta popolnombrado de la INEGI) 70170 loĝantojn. El tiuj estas 33081 viroj kaj 37089 virinoj. La komunumo havas surfacon de 465.58 kvadratkilometroj.

Sociogeografio
--------------

En la jaro 2000 (INEGI) en la komunumo vivis 59793 personoj, kiuj aĝis pli ol 5 jaroj. El tiuj 137 personoj parolis indiĝenan lingvon. Tio egalas al 0.23 % de la loĝantoj.

Entute 39 641 personoj (en 2000) aĝis pli ol 15 jaroj. El tiuj personoj 32 989 estis alfabetoj kaj 6 583 analfabetoj. Tio signifas ke 16.61 % de la loĝantaro de la jaro 2000 estis analfabetoj.

Fontoj: Statistikoj de la INEGI

Eksteraj ligiloj
----------------

* Kategorio Maravatío en la Vikimedia Komunejo (Multrimedaj datumoj)

 Arkivigite je 2005-01-11 per la retarkivo Wayback Machine